open-index/open-wikipedia-markdown huggingface dataset:
Էլլա Բյուլ

**Էլլա Հոլմ Բյուլ** (, աղջկական ազգանունը ***Յոմա*** , ), նորվեգիայի սաամ բանաստեղծուհի, թարգմանչուհի և դասախոս։ Իր ողջ ստեղծագործական կյանքը նվիրել է հարավսաամերենի ուսուցմանն ու տարածմանը։

## Կենսագրություն
Էլլա Հոլմ Բյուլը ծնվել է 1929 թվականի հոկտեմբերի 12-ին Սնոսայում՝ Նիլս Պեդերսեն Յոմայի (Nils Pedersen Joma, 1905-1948) և Աննա Յոդանսեն Սթեյնֆիելի (Anna Sofie Johnsen Steinfjell, 1904-1974) ընտանիքում։ 1948 թվականի հուլիսի 5-ին տեղի ունեցած ավտովթարի ժամանակ 16 անձանց հետ  միասին զոհվում են Էլլա Բյուլի հայրը, երեք եղբայրներն ու երկու քույրերը։

1953 թվականին Էլլան ամուսնանում է Ռյորոսիից Նիլս Հոլմ Բյուլի հետ (Nils Holm Bull, 1929-2003):

Ամուսնանալուց մեկ տարի անց՝ 1954 թվականին ավարտում է Սեսնա կոմունայի մանկավարժական ուսումնարանը։ Իսկ 1964 թվականին Օսլոյի համալսարանն ավարտելուց հետո ստանում է սաամերեն լեզվի լեզվաբանության դիպլոմ։

1968 թվականից հարավսաամերեն է դասավանդել Սնոսայի դպրոցում։ 1974 թվականին նորվեգացի լեզվաբան Կնուտ Բերգսլանդի հետ աշխատել է հարավսաամերենի զարգացման վրա։

2004 թվականին հարավսաամերենի տարածման համար պարգևատրվել է «Gollegiella» պարգևով։ Կյանքի վերջին տարիներին զբաղվել է սաամական համայնքի պատմությունները գրի առնելով։

Էլլա Բյուլն իր մահկանացուն կնքնել է 2006 թվականի սեպտեմբերի 21-ին՝ յոթանասունվեց տարեկան հասակում՝ Սնոսայում։

## Ստեղծագործություններ
### Գրական ստեղծագործություններ
* *Dejpeladtje muvhth vätnoeh jih vuekieh*, (2001)
* *Ov-messie darjomes*, (2000)
* *Jielije saemien*, (1996)
* *Manne joe maahtam lohkedh*, (1989 )
* “Åarjel-saemien Gåalmede gærja”, (1987)
* *Åarjel-saemien Vijhtede gærja*, (1986)
* *Åarjel-saemien Nubpie gærja*, (1986)
* *Åarjel-saemien Nealjede gærja*, (1986)
* *Ovmese veareldh*, (1985)
* *Suhtjegh*, (1984)
* *Tsååbpe-niejlen jih Tsååbpe-baernien bijre* (1984)
* *Brorke* (1984)
* *Åarjel-saemien Voestes gærja* (1982)
* *Lohkede Saemien*, sydsamisk läsebok, tillsammans med Knut Bergsland (1974)
* *Ovmese veareldh* (1985)

### Սկավառակագրություն
* *Jåvle-Laavlomh*, julvisor (1996) 
* *Laavlomh-Maanide*, barnvisor (1997)

## Ծանոթագրություններ

## Արտաքին հղումներ
* dep.no 

Կատեգորիա:20-րդ դարի կին գրողներ
Կատեգորիա:Նորվեգացի գրողներ
Կատեգորիա:Նորվեգացի թարգմանիչներ
Կատեգորիա:Նորվեգացի լեզվաբաններ
Կատեգորիա:Նորվեգացի կին գրողներ
Կատեգորիա:Նորվեգացի մանկագիրներ
Կատեգորիա:Նորվեգիայի քաղաքական գործիչներ
Կատեգորիա:Սաամների պատմություն
Կատեգորիա:Օսլոյի համալսարանի շրջանավարտներ
Կառավարությունների կողմից արգելված գրքերի ցանկ

**Կառավարությունների կողմից արգելված գրքերը** այն գրքերն են, որոնք որոշակի ժամանակահատվածում կամ մինչ օրս արգելված են որևէ պետության կառավարության կողմից։ Արգելքի պատճառները տարբեր են, բարոյական նորմերին չհամապատասխանելուց, անպատշաճ բառաշերտեր և գռեհկաբանություններ, սեքսուալ տեսարանների նկարագրություններ պարունակելուց մինչև հակառակ գաղափարախոսությունների, քաղաքական այլախոհության դեմ հիմնավոր և/կամ անհիմն պայքար, այլակարծության լռեցում և այլն։

250px|մինի|աջից|ԱՄՆ-ի գրադարանում նախկինում արգելված գրքերի ցուցադրություն

Արգելված գրքերի բովանդակությունը կարող է պարունակել բազմաբովանդակ և բազմաշերտ տեղեկատվություն։

Սովորաբար որևէ գրքի արգելքը, որն ուղղված է տվյալ գրքի բովանդակության տարածումը կանխելուն, հակառակ արդյունքն է ունենում. արգելքի գործընթացը, ինչպես նաև արգելման փաստը մարդկանց մոտ առաջացնում է հետաքրքրություն, և հետևաբար, գիրքը կարդալու ցանկություն։

## Արգելված գրքերի ցանկ
Ստորև ներկայացված են տարբեր երկրների կառավարությունների, պետական այլ հաստատությունների կողմից արգելված գրականության ցանկի մի հատված։

## Տես նաև
*Գրաքննությունը համացանցում

## Ծանոթագրություններ

Կատեգորիա:Գրքեր
Կատեգորիա:Կրոնական գրքեր
Կատեգորիա:Սև ցուցակ
Կատեգորիա:Քաղաքական գրքեր
Ինգեր Յակոբսեն

**Ինգեր Յակոբսեն** (), նորվեգացի երգչուհի և դերասանուհի, միջազգային ճանաչում է ձեռք բերել 1962 թվականին Եվրատեսիլ երգի մրցույթին իր մասնակցությամբ։

## Կարիերա
Յակոբսենն իր առաջին ձայնագրություններն արել է Երկրորդ համաշխարհային պատերազմի տարիներին։ Հետպատերազմական տարիներին դարձել է նշանավոր երգչուհի և դերասանուհի և մինչև մահվանիից շատ կարճ ժամանակ առաջ հանդես է եկել ռադիոյով և հեռուստատեսությամբ, նկարահանվել ֆիլմերում, իրականացրել բեմական գործունեություն։ 1976 թվականից հանդիսացել է նորվեգական Riksteateret շրջիկ թատրոնի անդամ։ Նրա ամենահայտնի ձայնագրությունը «Frøken Johansen og jeg»-ն է, որը 1960 թվականին գլխավորում էր նորվեգական երաժշտական աղյուսակը։

### Ֆիլմագրություն
* 1941: Den forsvundne pølsemaker („Der verschwundene Wurstmacher“)
* 1957: Smuglere i smoking („Schmuggler im Smoking“)
* 1966: Kontorsjef Tangen („Bürochef Tangen“)
* 1975: Skraphandlerne („Die Trödler“)
* 1975: Einar Schankes gledeshus („Einar Schankes Freudenhaus“)
* 1994: I de beste familier („In den besten Familien“)

### Սկավառակագրություն
#### Սինգլներ
1960: Frøken Johansen og jeg („Fräulein Johansen und ich“)
1961: Han er endelig, endelig min („Er ist endlich, endlich mein“)

#### Ալբոմ
1968: Refrenget (mit Thore Skogman, dt.: „Der Refrain“)

## Եվրատեսիլ երգի մրցույթ
1962 թվականին Յակոբսենը մասնակցեց նորվեգական երգի գրան պրի մրցույթին (Եվրատեսիլի ազգային ընտրություն) և ընտրվեց՝ ներկայացնելու երկիրը 7-րդ Եվրատեսիլ երգի մրցույթին «Kom sol, kom regn» ("Come Sun, Come Rain")  երգով։ Մրցույթը կայացավ մարտի 18-ին Լյուքսեմբուրգում, որտեղ «Kom sol, kom regn» երգը 16 մասնակիցների ցանկում զբաղեցրեց 10-րդ հորիզոնականը՝ հավաքելով երկու միավոր՝ երկուսն էլ ֆրանսիացի ժյուրիի կողմից։

Հետագայում Յակոբսենը ևս երկու անհաջող մասնակցություն ունեցավ երգի գրան պրի մրցույթին. 1964 թվականին զբաղեցրեց չորրորդ տեղը "Hvor" ("Where") երգով, իսկ 1971 թվականին "India" երգը 12 երգի մեջ զբաղեցրեց վերջին հորիզոնականը։

## Մահ
Յակոբսենն աչքի էր ընկնում մասնավոր անհատականությամբ, խուսափում էր փառքից և նախընտրում իր անձնական կյանքի մանրամասները հեռու պահել հասարակության աչքից։ Մահացել է 1996 թվականի հուլիսի 21-ին քաղցկեղից 72 տարեկան հասակում։

## Ծանոթագրություններ

## Արտաքին հղումներ
* Comprehensive career overview (Norwegian)
* Inger Jacobsen - Mitt svermeri 78 rpm 1954 on YouTube

Կատեգորիա:Եվրատեսիլ երգի մրցույթի մասնակիցներ
Կատեգորիա:Նորվեգացի դերասանուհիներ
Կատեգորիա:Նորվեգացի երաժիշտներ
Կատեգորիա:Նորվեգացի երգչուհիներ
Կատեգորիա:Քաղցկեղից մահացածներ
Գրոնինգեն ՖԱ

**Գրոնինգեն** (), հոլանդական ֆուտբոլային ակումբ Գրոնինգենից։ Ակումբը հիմնադրվել է 1971 թվականին և ներկայումս հանդես է գալիս Էրեդիվիզիում՝ Նիդերլանդների բարձրագույն դիվիզիոնում։ Տնային հանդիպումներն անցկացնում է Եվրոբորգ մարզադաշտում։ 2014-15 մրցաշրջանում ակումբը նվաճեց Նիդերլանդների գավաթը։

## Նվաճումներ
### Ազգային
* **[[Ֆուտբոլի Նիդերլանդների երկրորդ դիվիզիոն|Նիդերլանդների երկրորդ դիվիզիոն]]**
** **Հաղթող (2).** 1959–60, 1979–80
** *Երկրորդ տեղ (4).* 1970–71, 1974–75, 1978–79, 1998–99
* **[[Նիդերլանդների ֆուտբոլի գավաթ|Նիդերլանդների գավաթ]]**
** **Հաղթող (1).** 2014–15
** *Երկրորդ տեղ (1).* 1988–89
* **[[Նիդերլանդների ֆուտբոլի սուպերգավաթ|Նիդերլանդների սուպերգավաթ]]**
** *Երկրորդ տեղ (1).* 2015

## Ծանոթագրություններ

## Արտաքին հղումներ
* Գրոնինգենի պաշտոնական կայքը
* Գրոնինգենի պաշտոնական Տվիտերի էջը
* Գրոնինգենի պաշտոնական Ֆեյսբուքի էջը
* Գրոնինգենի պաշտոնական Ինստագրամի էջը
* Գրոնինգենի պաշտոնական ՅուԹյուբի էջը
* Գրոնինգենի պաշտոնական Լինկեդինի էջը 
* Գրոնինգենը transfermarkt-ում
* Գրոնինգենը futbol24.com-ում
* Գրոնինգենը soccerway.com կայքում
* Գրոնինգենը ՈՒԵՖԱ-ի պաշտոնական կայքում

Կատեգորիա:Հոլանդական ֆուտբոլային ակումբներ
Լերմոնտով (այլ կիրառումներ)

**Լերմոնտով**՝  ռուսական ազնվական ազգանուն։

**[[Լերմոնտովներ]]**՝ ազնվական տոհմ։ Ազգանվան հայտնի կրողներ.

* Ալեքսանդր Լերմոնտով (1838—1906)՝ հեծելազորի գեներալ-մայոր, 1877—1878 թվականների Ռուս-թուրքական պատերազմի 13-րդ դրագունական ռազմական գնդի հրամանատար։
* Միխայիլ Լերմոնտով՝ ռուս բանաստեղծ, արձակագիր, դրամատուրգ, նկարիչ։
* Սերգեյ Լերմոնտով (1861—1932)՝ ռուս դիվանագետ։

## Միխայիլ Լերմոնտովի հետ կապված
* Լերմոնտով՝ քաղաք Ստավրոպոլի երկրամասում։
* Լերմոնտով՝ գեղարվեստական ֆիլմ (ԽՍՀՄ, 1943)։
* Լերմոնտով՝ գեղարվեստական ֆիլմ (ԽՍՀՄ, 1986, ռեժիսոր՝ Նիկոլայ Բուրլյաև)։
* Միխայիլ Լերմոնտով՝ մարդատար շոգենավ, որը խորտակվել է 1986 թվականի փետրվարի 16-ին, Նոր Զելանդիայի ափերի մոտ
* (2222) Լերմոնտով՝ աստերոիդ։
Վիբեքե Սթենե

**Վիբեքե Սթենե** (, ), նորվեգացի երգչուհի։ Առավել հայտնի է որպես Tristania սիմֆոմետալ-գոթական խմբի վոկալիստ։ Խմբին նա միացել է իր առաջին դեմո ձայնագրությունից ոչ շատ առաջ։ Սկզբում նա եղել է որպես փոխարինող երգչուհի։ Ավելի ուշ, խմբի անդամները հասկացել են, որ նրա ձայնը հիանալիորնե լրացնում է մթնոլորտը, որը խումը ցանկանում էր ստեղծել իր երաժշտության մեջ։ 2007 թվականի փետրվարի 7-ին անձնական պատճառներով լքել է խումբը։ Որպես պաշտոնական պատճառ՝ նա նշել է, որ ցանկանում է իրականացնել իր երազանքը՝ վոկալի դասավանդումը։

## Սկավառակագրություն

### Ալբոմներ, որոնք ձայնագրվել են [[Tristania]] խմբի կազմում

### Համագործակցություն այլ խմբերի հետ

2013 թվականի հունիսի 7-ին ֆեյսբուքյան իր էջում հայտարարել է իր վերադարձի մասին։ Բացի սոլո ալբոմի ձայնագրությունից, նա կմասնակցի նաև God of Atheists նախագծին։

## Լրացուցիչ տեղեկատվություն
Ազատ ժամանակ սիրում է զբաղվել հյուսքով, ընթերցանությամբ և շփվել ընկերների ու ընտանիքի հետ։ 13 տարեկանից Սթենեն ստացել է դասական երգեցողության դասեր։ Ավագ դպրոցում ուսումնառության առաջին տարիներին հանդիպել է Tristania խմբի անդամների հետ։

2007 թվականի գարնանը, երբ Վիբեքեն լքել էր Tristania-ն, տարածվեց տեղեկատվություն, որ նա կմիանա ֆիննական սիմֆոնիկ փաուեր մետալ Nightwish խմբին։ Լուրը հետագայում հերքվել է Վիբեքեի կողմից։ Լրագրողների հետ հանդիպման ժամանակ Սթենեն ասել է, որ ինքը չի միանա «Nightwish» խմբին։

2007 թվականին ունեցել է որդի՝ Գյուլվե անունուվ։ Տարրական դպրոցում աշխատում է որպես ուսուցչուհի։
## Ծանոթագրություններ

## Արտաքին հղումներ
* Վիբեքեի ֆեյբուքյան էջը

Կատեգորիա:Նորվեգացի երգչուհիներ
Կատեգորիա:Նորվեգացի սոպրանոներ
Կատեգորիա:21-րդ դարի երգչուհիներ
Կատեգորիա:Հևի մետալ երաժիշտներ
Կատեգորիա:Նորվեգացի երաժիշտներ
Դորոթեա Սաքսեն-Լաուենբուրգացի

**Դորոթեա Սաքսեն-Լաուենբուրգացի** (, , ), Դանիայի և Նորվեգիայի թագավոր Քրիստաին III-ի կինն է։

## Կենսագրություն
Դորոթեան Մագնուս I Սաքսեն-Լաուենբուրգայի դքսի և Եկատերիան Բրաունշվայգ-Վոլֆենբյութացու ավագ դուստն էր։ Նրա քույր Եկատերինան շվեդական թագավոր Գուստավ I-ի կինն էր։

1525 թվականի հոկտեմբերի 29-ին Դորոթեան և Քրիստիանը ամուսնացան։ Այս ամուսնությունը տեղի ունեցավ նրա կամքին հակառակ։ Քրիստիանի կրոնական հայացքներով հանգում էր  լյութերականությանը,  և բացի այդ, ամուսինների հարաբերությունները լարված էին թագավոր Ֆրեդերիկ I-ի հետ։ Վերջինիս մահից հետո 1533 թվականին թագավորությունում բռնկվեց քաղաքացիական պատերազմ, որը հայտնի է *[[Կոմսկան գժտություն]]* անվամբ։ Այն ավարտվեց Քրիստաին III-ի հաղթանակով, և 1537 թվականին տեղի ունեցավ թագավորի և թագուհու պաշտոնական թագադրումը։

Դորոթեան  հետաքրքրվում էր քաղաքականությամբ, չնայած անհայտ է մնում, թե որքան ազդեցիկ էր նրա՝ պետական պաշտոններին նշանակելիս, ինչպես նաև պաշտոնաթող անելը, անցնում էր նրա մասնակցությամբ։ Այնուամենայնիվ, նրան թագավորական խորհրդում տեղ չէր հատկացվել։ 1559 թվականին այրի դառնալով, նա տեղափոխվեց Կոլլինգ։

Տարին մեկ անգամ նա կանոնավոր հաճախում էր իր երեխաներին։ Չնայած նրան, որ նրանք արդեն մեծ էին և իրենց ընտանիքներն էին կազմել, Դորոթեան հատկացնում էր ուշադրություն և չափից ավելի հոգ էր տանում։ 
Նա հաճախ պաշտպանում էր իր երեխաներին իրենց ավագ եղբայր Ֆրեդերիկ II-ից։ Հավանաբար նա մասնակիցն էր այն բանում, որ թագավորը ուշ ամուսնացավ։ Նա դեմ էր, որպեսզի Ֆրեդերիկը ամուսնանա իր վաղեմի սիրուհի՝ Աննա Հարդենբերգի հետ։

Դեռևս թագավորի հետ ամուսնության ժամանակ Դորոթեան հետաքրքրվում էր նրա խորթ եղբայր Շլեզվիգ-Հոլշտայն-Հադերսլավիայի դուքս Հանսով, և ամուսնու մահից հետո 1559 թվականին ցանկանում էր ամուսնանալ նրա հետ։ Ֆրեդերիկ II-րդը դեմ արտահայտվեց այս ամուսնությանը, և նրան աջակցեց հոգևորականությունը, սակայն թագուհին չէր թողնում իր փորձերը, հասնել իր նպատակին։ Սա պատճառ հանդիսացավ, որ մոր և որդու միջև առաջացավ գժտություն, չնայած նրանք նախկինում էլ այնքան մոտ չեն եղել։ Հարաբերությունները ավելի վատացան Շվեդիայի հետ 1563-70-ական թվականների պատերազմի ժամանակ, քանի որ թագուհին հավակնություն չէր տալիս այդ պատերազմի մեջ մտնել։ Երբ 1567 թվականին Ֆրեդերիկը հայտնաբերեց, որ մայրը վարում էր բանակցություններ, որպեսզի իր կրտսեր որդուն  Մագնուսին ամուսնացնի շվեդական արքայադստեր հետ, նա մոր քայլերը համարեց պետական դավաճանությանը հավասարազոր գործողություններ։ Դորոթեան աքսորվեց Սյոներբորգյան ամրոց, որտեղ էլ մնաց մինչև իր կյանքի ավարտը։

Դորոթեա թագուհին թաղված է իր ամուսին Քրիստիան III-ի հարևանությամբ Ռոսկիլլե տաճարում։

## Զավակներ
* Աննա (1532-1585 թթ.) - Օգոստոսի կինը,
* Ֆրեդերիկ II (1534-1588 թթ.) - Դանիայի և Նորվեգիայի թագավոր, ամուսնացած է եղել Սոֆիա Մեկլենբուրգ-Գյուսթրովացու հետ,
* Մագնուսին (1540-1583 թթ.) - Լիվոնիայի թագավոր, ամուսնացած է եղել  Մարիա Ստարիցկացու հետ,
* Հանս II (1545-1622 թթ.) - Շլեզվիգ-Հոլշտայն-Զանդերբուրգ-Պլյոնի դուքս, առաջին ամուսնությունում ամուսնացած է եղել  Ելիզավետա Բրաունշվայգ-Գրուբենգագացու, իսկ երկրորդում  Ագնեսա Հեդվիգ-Անգալթացու հետ,
* Դորոթեա (1546-1617 թթ.) - Վիլհելմ Բրաունշվայգ-Լաուենբուրգացու կինն է եղել։

## Ծանոթագրություններ

## Արտաքին հղումներ
* 
* 

Կատեգորիա:Միապետների դուստրեր
Ինգրիդ Բուլսյո Բերդալ

**Ինգրիդ Բուլսյո Բերդալ** (, ), նորվեգացի դերասանուհի, ով գլխավոր դերեր խաղալով «Ողջ մնալ», «Ողջ մնալ 2։ Հարություն» և «Չեռնոբիլյան օրագրեր» ֆիլմերում դարձավ աշխարհահռչակ։

## Կենսագրություն
Ինգրիդ Բուլսյո Բերդալը դեռևս դպրոցական տարիներից հետաքրքվել է երաժշտությամբ։ Դպրոցն ավարտելուց հետո ընդունվում է Թրոնհեյմի համալսարանի երաժշտության բաժինը։ Ավարտելուց հետո Ինգրիդը մեկնում է մայրաքաղաք Օսլո և ընդունվում Դրամատիկական արվեստի ազգային ակադեմիա, որտեղ սկսեց սովորել դերասանության վարպետություն։

Այդ ժամանակ սկսեց խաղալ Նորվեգիայի ազգային թատրոնի բեմում։ Խաղի համար արժանացավ նորվեգական թատերական «Գեդդա» մրցանակի՝ «Տարվա դեբյուտ» անվանակարգում։

2006 թվականին նկարահանվեց «Ողջ մնալ» ֆիլմում, որից հետո դարձավ ճանաչված դերասանուհի։ 2007 թվականին այս ֆիլմի համար արժանացավ «Ամանդա» մրցանակի՝ «Տարվա դերասանուհի» անվանակարգում։ Ֆիլմի շարունակության՝ «Ողջ մնալ 2։ Հարություն» մեջ նույնպես խաղաց Ինգրիդը, որի համար 2009 թվականին նույնպես ճանաչվեց «Տարվա դերասանուհի»։

## Ֆիլմագրություն

## Ծանոթագրություններ

## Արտաքին հղումներ
* 
* Պաշտոնական կայք 

Կատեգորիա:21-րդ դարի դերասանուհիներ
Կատեգորիա:21-րդ դարի երգչուհիներ
Կատեգորիա:Թատրոնի դերասանուհիներ
Կատեգորիա:Նորվեգացի դերասանուհիներ
Կատեգորիա:Նորվեգացի երգչուհիներ
Ավգուստա Օսեն

**Ավգուստա Օսեն** (, ), նորվեգացի քաղաքական գործիչ, Նորվեգիայի բանվորական կուսակցության առաջամարտիկ։

## Կենսագրություն
Ավգուստա Օսենը ծնվել է 1878 թվականի մայիսի 19-ին Նորվեգիայի Նամսուս քաղաքում, որը գտնվում է Նորվեգական ծովի ափերին։ Հայրը Ֆրեդրիկ Քրիսթիան Պոշն էր, իսկ մայրը՝ Պաուլին Վոգենը։ Հրատարակիչ Էդոլֆ Օսենի (1877-1969) հետ ամուսնությունից ծնվում է նրանց որդին՝ Առնե Պոշ Օսենը, ով հայտնի բանաստեղծ դարձավ Նորվեգիայում։

Լևանգերում ավարտել է մանկավարժական ճեմարանը։

1908-ից 1911 թվականներին Թրոնհեյմի քաղաքային կառավարության անդամ է եղել։ Նա Նորվեգիայի մեծությամբ երրորդ քաղաքի՝ Թրոնհեյմի կառավարության  առաջին կին աշխատակցուհին էր։

1912-ից 1914 թվականներին դարձել է Նորվեգիայի սոցիալ-դեմոկրատական երիտասարդական խորհրդի քարտուղար։

Սկանդինավիայում Խորհրդային Միության հետ համերաշխության շարժման առաջամարտիկներից է եղել Ավգուստա Օսենը։

Կոմունիստական ինտերնացիոնալի 2-րդ կոնգրեսի մասնակից է եղել Մոսկվայում։

1920 թվականի օգոստոսի 2-ին Մոսկվայի Խոդինսկի կոչվող վայրում ավիացիոն միջոցառման ժամանակ վիրավորվում է, երբ ինքնաթիռը ընկնում է ժողովրդի վրա, դրանից մեկ օր հետո կնքում է իր մահկանացուն։

Հուղարկավորված է Կրեմլի պատի գերեզմանատանը։

## Ծանոթագրություններ

## Գրականություն
* Москва. Энциклопедия / Глав. ред. А. Л. Нарочницкий. — : Советская энциклопедия, 1980. — 688 с., ил.
* *Абрамов Алексей.* У Кремлёвской стены. — : Политиздат, 1988. — ISBN 5-250-00071-1.

Կատեգորիա:Նորվեգացի լրագրողներ
Կատեգորիա:Նորվեգացի ֆեմինիստներ
Կատեգորիա:Նորվեգիայի կին քաղաքական գործիչներ
Կատեգորիա:Նորվեգիայի քաղաքական գործիչներ
Կատեգորիա:Սոցիալիստ ֆեմինիստներ
Սելին Բրյուն-Լի

**Սելին Բրյուն-Լի** (, ), նորվեգուհի դահուկորդ, կանադական Վանկուվեր քաղաքում անցկացված Ձմեռային օլիմպիական խաղերի մասնակից, կարճ տարածության մրցավազքերի մասնագետ։

Բրյուն-Լիի առաջին ելույթը տեղի է ունեցել 2007 թվականին անցկացված աշխարհի գավաթի մրցումների ժամանակ։ 2008 թվականի դեկտեմբերին դահուկավազքի աշխարհի գավաթի առաջնության ժամանակ մրցասպարեզ է դուրս եկել։ Ներկա դրությամբ Բրյուն-Լին աշխարհի առաջնությունների ընթացքում երեք անգամ հայտնվել է լավագույն եռյակում՝ մեկ անգամ կարճ վազքում և երկու անգամ թիմային կարճ վազքում։ Նրա լավագույն ցուցանիշը համարվում է դահուկավազքի աշխարհի առաջնությունում 2008-2009 թվականներին ընդհանրական միավորներով 27-րդ տեղը զբաղեցնելը։

2010 թվականի Ձմեռային օլիմպիական խաղերի դահուկավազքի մրցումներում Բրյուն-Լին մասնակցել է երկու մրցավազքում։ Կարճ վազքում նա զբաղեցրել է 6-րդ հորիզոնականը, իսկ իսկ թիմային կարճ վազքում՝ 5-րդ հորիզոնականը։

Սելին Բրյուն-Լին իր սպորտային գործունեության ընթացքում մեկ անգամ մասնակցել է դահուկասպորտի 2009 թվականի աշխարհի առաջնությանը, որտեղ հանդես է եկել կարճ տարածության վազքով և զբաղեցրել 11-րդ հորիզոնականը։

Բրյուն-Լին դահուկավազքի մրցումներում հանդես է գալիս Fischer ֆիրմայի դահուկներով։

## Օգտագործված աղբյուրներ
* Սելին Բրյուն-Լիի կենսագրությունը fis հարթակում:
## Ծանոթագրություններ

Կատեգորիա:Մարտի 18 ծնունդներ
Կատեգորիա:1988 ծնունդներ
Կատեգորիա:Օսլո քաղաքում ծնվածներ
Կատեգորիա:Նորվեգացի մարզիկներ
Էլզա-Մարթա Լյուբեկ

**Էլզա-Մարթա Սյորլի Լյուբեկ** (, ), նորվեգացի հանդբոլուհի, սահմանային խաղացող։ 2008 թվականի օլիմպիական չեմպիոնուհի, 1999 թվականի աշխարհի չեմպիոնուհի, 1998, 2004 և 2006 թվականներին Եվրոպայի չեմպիոնուհի Նորվեգիայի կանանց հանդբոլի հավաքականի կազմում։ Նորվեգիայի հանդբոլի ֆեդերացիայի գործող վիցե-պրեզիդենտ։

## Կենսագրություն
### Ակումբային կարիերա
Էլզա-Մարթա Լյուբեկն իր կարիերայի ընթացքում խաղացել է նորվեգական «Սներտինգդալ», «Թոթեն» և  «Նորդսթրանդ» ակումբներում, ինչպես նաև  գերմանական «Լայպցիգ» ակումբում։ 2006 թվականին թիմի հետ դարձավ Բունդեսլիգայի չեմպիոն, որի կապիտանն էր։ 2010 թվականին մարզուհին ավարտեց իր սպորտային կարիերան։

### Կարիերան հավաքականի կազմում
Հավաքականի կազմում Էլզա-Մարթա Լյուբեկն անցկացրել է 215 խաղ և խփել 598 գոլ։ Դեբյուտը կայացել է 1997 թվականի նոյեմբերի 2-ին Գերմանիայի հավաքականի դեմ խաղում։ Ծագող աստղ Էլզա-Մարթան աշխարհի չեմպիոնատում հայտնվեց 1999 թվականին։ Իր ակտիվ մասնակցության շնորհիվ Նորվեգիայի հավաքականը դարձավ աշխարհի չեմպիոն։ Ֆրանսիայի հավաքականի հետ կոպիտ խաղ վարելու համար մարզուհուն կարմիր քարտով հեռացրին դաշտից մինչև մրցաշարի ավարտը։ Հավաքականի վիցե-կապիտանն էր մինչև 2000 թվականը։ Քերստի Գրինը, ով կապիտանն էր, չկարողացավ մասնակցել Եվրոպայի 2000 թվականի չեմպիոնատին և Էլզա-Մարթան դարձավ հավաքականի կապիտան 22 տարեկան հասակում։ Սիդնեյի օլիմպիադայում բրոնզե մեդալ ստացավ։ Մինչև 2003 թվականը մնաց հավաքականի կապիտան, որից հետո պաշտոնը զիջեց Գրո Համերսենգին։

Եվրոպայի չեմպիոնատներին Լյուբեկը նվաճել է երեք ոսկե և մեկ արծաթե մեդալ։ 2004 թվականի Եվրոպայի մրցաշարում նա ոչ մի խաղ չխաղաց, սակայն Իզաբել Բլանկոյի վնասվածք ստանալուց հետո մասնակցեց խաղերին ու նվաճեց ոսկե մեդալ։ Հավաքականի կազմում վերջին տիտղոսը նվաճեց Պեկինի օլիմպիադայի ժամանակ՝ Ռուսաստանի հավաքականի դեմ խաղում տարած հաղթանակի համար՝ 34:27 հաշվով։

### Ընտանիք
Էլզա-մարթա Լյուբեկն ամուսնացած է դանիացի հանդբոլիստ Պրեբեն Լյուբեկի հետ. վերջինս նաև «Լայպցիգի» հավաքականի մարզիչն է։ Էլզա-Մարթայի քույրը նույնպես հանդբոլուհի է, որը խաղում է «Լայպցիգ» հավաքականի կազմում։

## Հաջողություններ
### Ակումբային
* Նորվեգիայի գավաթի գավաթակիր 2002
* Գերմանիայի գավաթի գավաթակիր 2006, 2007, 2008
* Գերմանիայի չեմպիոն 2006

### Հավաքականի կազմում
* Աշխարհի չեմպիոն 1999
* Աշխարհի վիցե-չեմպիոն 2001, 2007
* Եվրոպայի չեմպիոն 1998, 2004, 2006
* Եվրոպայի վիցե-չեմպիոն  2002
* Օլիմպիական չեմպիոն 2000
* Օլիմպիադայի բրոնզե մեդալակիր 2008

## Ծանոթագրություններ

## Արտաքին հղումներ
* Профиль на сайте Норвежской гандбольной федерации 
* Профиль на сайте клуба «Лейпциг» 

Կատեգորիա:2008 թվականի Ամառային օլիմպիական խաղերի չեմպիոններ
Կատեգորիա:Աշխարհի չեմպիոններ
Կատեգորիա:Նորվեգացի հանդբոլիստուհիներ
Կատեգորիա:Նորվեգացի մարզուհիներ
Կատեգորիա:Նորվեգացի օլիմպիական չեմպիոններ
California King Bed

«**California King Bed**» *(հայ.՝ «Հսկայական թագավորական մահճակալ»)*, բարբադոսցի երգչուհի Ռիհաննայի երգը նրա *[[Loud]]* հինգերորդ ստուդիական ալբոմից։ Թողարկվել է 2011 թվականի մայիսի 13-ին որպես չորրորդ միջազգային սինգլ։ Երգի հեղինակներն են Էնդրյու Հարը, Ժերմեն Ջեքսոնը, Պրիսցիլա Ռենեան և Ալեքս Դելիկետան, պրոդյուսերները՝ գործիքային հիփ-հոփի The Runners ստեղծագործական խումբը։ Սինգլն ունեցել է բավական հաջողություն՝ ընդգրկվելով լավագույն տասնյակներում այնպիսի երկրների հիթ-շքերթներում, ինչպիսիք են Ավստրալիան, Նոր Զելանդիան և Մեծ Բրիտանիան։ Երգը հնչել է Nivea ֆիրմայի «Մաշկի խնամքի 100 տարի» *(անգլ.՝ «100 Years of Skin Care»)* գովազդային արշավում։

## Ստեղծման պատմություն
2011 թվականի մարտի սկզբին Ռիհաննա թվիթերյան իր էջում երկրպագուներին առաջարկել է որպես հաջորդ սինգլ ընտրել մեկը հետևյալ չորս երգերից՝ «Cheers (Drink to That)», «Man Down», «California King Bed» և «Fading»՝ խոստանալով մինչև ամսվա վերջ նկարահանել տեսահոլովակ առավել մեծ ժողովրդականություն վայելող երգի համար։ Նույն թվականի մարտի 12-ին ամփոփվել են քվեարկության արդյունքները, որում «California King Bed» երգը հավաքել է ամենաշատ ձայները։ Սակայն Միացյալ Նահանգներում «Man Down» երգը ռադիոկայաններ ուղարկվել է ավելի շուտ, քան «California King Bed» երգը։ Այնուամենայնիվ, միջազգային մակարդակում «California King Bed» երգը դարձել է ալբոմի չորրորդ սինգլը, ինչպես և հայտարարվել էր։

## Տեսահոլովակ
Երաժշտական տեսահոլովակի նկարահանումներն անցկացվել են 2011 թվականի մարտին Լոս Անջելեսում։ Պրեմիերան կայացել է 2011 թվականի մայիսի 9-ին։

Հոլովակում գործողությունները կատարվում են Կալիֆոռնիայի ծովափին։ Աղջիկը (Ռիհաննան) պատմում է, որ իր ընկերոջ կողքին ինքն զգում է նրանից շատ հեռու, կարծես իրենց բաժանում է 10 հազար մետր երկարություն ունեցող մահճակալ։

## Երգացանկ
**Թվային ներբեռնում**
# «California King Bed» — 4:12

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

## Հավաստագրումներ

## Թողարկման ժամանակագրություն

## Ծանոթագրություններ

## Արտաքին հղումներ
* Rihanna / California King Bed Lyrics 

Կատեգորիա:Ռիհաննայի երգեր
Աննե Յարեն

**Աննե Յարեն** (, ), նորվեգուհի նախկին դահուկորդ, Ձմեռային օլիմպիական խաղերի մասնակից և մեդալակիր:

Յարենը կրթություն է ստացել Նորվեգիայի սպորտային մարզաձևերի դպրոցում։

1984 թվականին տեղի ունեցած Ձմեռային օլիմպիական խաղերում Աննե Յարեն 4х5 կմ փոխանցավազքի մրցումներում նվաճել է չեմպիոնի տիտղոսը։ 1988 թվականի Ձմեռային օլիմպիական խաղերին նա կրկին մասնակցել է և փոխանցավազքում զբաղեցրել երկրորդ հորիզոնականը՝ նվաճելով արծաթե մեդալ։ Նույն օլիմպիական խաղերում Յարեն նաև նվաճել է 20 կմ վազք կատեգորիայում բրոնզե մեդալ։

Աննե Յարենը դահուկավազքի աշխարհի առաջնություններում ընդհանուր հաշվով նվաճել է մեկ ոսկե (1987 թվականին 10 կմ վազքում), երկու արծաթե (1985 և 1987 թվականներին 4 х 5 կմ մրցավազքում) և մեկ բրոնզե (1989 թվականին 4 х 5 կմ վազքում) մեդալակիր։

Նորվեգիայի դահուկավազքի կանանց առաջնությունում Աննե Յարենը զբաղեցրել է 13-րդ հորիզոնականը։ Նա իր մարզական կարիերայի ընթացքում երկու անգամ՝ 1986 և 1987 թվականներին, նվաճել է նաև աշխարհի գավաթը։

Մարզական կարիերան ավարտել է 1990 թվականին 27 տարեկան հասակում։

## Ծանոթագրություններ

## Օգտագործված աղբյուրներ
* Աննե Յարենի կենսագրությունը Դահուկավազքի միջազգային ֆեդերացիայի կայքում:

Կատեգորիա:1963 ծնունդներ
Կատեգորիա:Բերում քաղաքում ծնվածներ
Կատեգորիա:Հունիսի 20 ծնունդներ
Կատեգորիա:Նորվեգացի դահուկավազորդուհիներ
Կատեգորիա:Նորվեգացի մարզիկներ
Կատեգորիա:Նորվեգացի մարզուհիներ
Կատեգորիա:Նորվեգացի օլիմպիական չեմպիոններ
Ավրորա Աքսնես

**Ավրորա Աքսնես** (, ), նորվեգացի երգչուհի, երգահան։ Նրա դեբյուտային ալբոմը եղել է *All My Demons Greeting Me as a Friend* ալբոմը, որը թողարկվել է 2016 թվականի մարտի 11-ին։ Ընդհանուր առմամբ, ալբոմը դրական գնահատականներ է ստացել։ Ալբոմը հասել է նորվեգական VG-lista հիթ շքերթի առաջին հորիզոնականին։ 2015 թվականին Ավրորա Աքսնեսը ելույթ է ունեցել Նոբելյան համերգի ժամանակ։

## Կենսագրություն
Ավրորան սկսել է երգեր գրել դեռ 9 տարեկանից։ Նրա կուռքը եղել է Բոբ Դիլանը։ Չնայած նրան, որ ավելի քան 10 տարի նա գրել է երգեր, երբեք չի մտածել, որ կդառնա պրոֆեսիոնալ երաժիշտ։

## Սկավառակագրություն
### Ստուդիական ալբոմներ

### Սինգլներ
#### Սոլո կատարող

#### Որպես հիմնական կատարող

### Ուրիշ կատարողների հետ ձայնագրություններ

## Ծանոթագրություններ

Կատեգորիա:21-րդ դարի երգչուհիներ
Կատեգորիա:Նորվեգացի երգչուհիներ
Կատեգորիա:Նորվեգացի փոփ երգիչներ
Շոն Գոս

**Շոն Ռիչարդ Գոս** (, ), անգլիացի ֆուտբոլիստ, կիսապաշտպան։ Ներկայումս վարձավճարով հանդես է գալիս շոտլանդական «Ռեյնջերս»-ի կազմում։

## Ակումբային կարիերա
### Վաղ տարիներ
2012 թվականի հուլիսին Գոսը միացել է անգլիական «Մանչեսթեր Յունայթեդ»-ի ակադեմիային։

2015 թվականի հուլիսին ԱՄՆ-ում կայանալիք մարզական հավաքին մասնակցելու համար Շոնը հրավիրվել է հիմնական կազմ։ Թիմի կազմում իր նորամուտը ֆուտբոլիստը նշել է 2015 թվականի հուլիսի 29-ին` «ՊՍԺ»-ի դեմ խաղում։ Պրեմիեր Լիգայի շրջանակներում Շոն Գոսը իր դեբյուտը նշել է 2015 թվականի նոյեմբերի 21-ին` «ՈՒոթֆորդ»-ի դեմ խաղում։ Հանդիպումն ավարտվել է 2-1 հաշվով` մանկունյացիների հաղթանակով։

### «Քուինս Պարկ Ռեյնջերս»
2017 թվականի հունվարի 28-ին Շոն Գոսը տեղափոխվել է Չեմպիոնշիպում հանդես եկող «Քուինս Պարկ Ռեյնջերս»։ Նա թիմի հետ կնքել է 3.5 տարվա պայմանագիր։

Թիմի կազմում իր դեբյուտը Գոսը նշել է փետրվարի 1-ին` «Նյուքասլ Յունայթեդ»-ի դեմ խաղում, որն ավարտվել է 2-2 հաշվով։

### «Ռեյնջերս»
2018 թվականի հունվարին Շոնը վարձավճարով տեղափոխվել է շոտլանդական «Ռեյնջերս»։ Թիմի կազմում իր նորամուտի խաղը անգլիացի ֆուտբոլիստը անցկացրել է հունվարի 24-ին` մասնակցելով «Աբերդին» դեմ կայացած խաղին։ Հանդիպումը ավարտվել է 2-0 հաշվով` «Ռեյնջերս»-ի հաղթանակով։

Թիմի կազմում իր առաջին գոլը Շոն Գոսը խփել է փետրվարի 3-ին` «Հիբերնիան»-ի դեմ խաղում։ Փետրվարի 27-ին Գոսը տուգանային հարվածի օգնությամբ գոլ է խփել «Ջոնսթոն ՖԱ»-ին։

## Վիճակագրություն

## Ծանոթագրություններ

## Արտաքին հղումներ
* Շոն Գոսի էջը soccerbase.com կայքում 
* 
* 

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիացի ֆուտբոլիստներ
Կատեգորիա:Գերմանացի լեգեոներ ֆուտբոլիստներ
Կատեգորիա:Մանչեսթեր Յունայթեդի ֆուտբոլիստներ
Կատեգորիա:Ռեյնջերս ՖԱ-ի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Շրուսբերի Թաունի ֆուտբոլիստներ
Կատեգորիա:Քուինս Պարկ Ռեյնջերսի ֆուտբոլիստներ
Կատեգորիա:Աստերասի ֆուտբոլիստներ
Կատեգորիա:Տրենչինի ֆուտբոլիստներ
Կատեգորիա:Էքսետեր Սիթիի ֆուտբոլիստներ
Կատեգորիա:Մանչեսթեր Յունայթեդ
Էռնեստա Բիզի

**Էռնեստա Բիզի** (ծննդյան անունը`  Լենյանի, , ), իտալացի նկարչուհի և փորագրող։

## Կենսագրություն
Գեղանկարչություն է սովորել Միլանի Բրերա գեղարվեստի ակադեմիայում` Ջուզեպպե Լոնգի ղեկավարությամբ։  Ուսման ընթացքում ճանաչվել է փայլուն ուսանող, 1810 թվականին պարգևատրվել է ակադեմիայի մրցանակով։

1811 թվականին ամուսնացել է  Բրերայի ակադեմիայի պրոֆեսոր, բնանկարիչ Ջուզեպպե Բիզիի հետ։ Զույգն ունեցել է հինգ երեխա։

Ռիսորզիմենտոյի համոզված կողմնակից է, բարեկամություն է հաստատել և օժանդակել է բազմաթին կարբոնար կանանց («ածխագործ»), որոնցից է նկարչուհի Բյանկա Միլեզին։ Իր «Dodes sonitt all’abaa Giovan» բանաստեղծության մեջ, գրող Կարլո Պորտան հիշում էր նրա մասին,  «È in tra i donn la Milesi, la Legnana» («Միլեզի և Լենյանի կանանց միջև»)։

## Ստեղծագործություններ
Էռնեստա Բիզին նկարիչ- դիմանկարիչ է։ Փորագրության բնագավառում  (պղնձի վրա) համարվում է հինգ աշխատանքների հեղինակ։ Նրա կողմից  կատարվել են Մարկո դը Օջոնոյի, Ջակոմո Կավեդոնի, Ջակոմո Պալմայի (կրտսեր) և Պարիս Բորդոնեի կտավների փորագրություններ, Միլանում Բրերա պատկերասրահի համար, ինչպես նաև մի շարք ճանաչված կանանց դիմանկարներ, որոնցից են Մարիա Գաետանա Անեզին, Վիտտորիա Կոլոննան և մյուսները։ Ստեղծել է նաև ջրաներկով դիմանկարներ։

Նրա դուստրն է եղել նկարիչ-բնանկարիչ Ֆուլվիա Բիզին  (1818-1911)։

## Ծանոթագրություններ

## Արտաքին հղումներ
* Էռնեստա Բիզիի կենսագրությունը
* Էռնեստա Բիզիի աշխատանքները

## Աղբյուրներ
* Lives and portraits of distinguished Italian, Padua, Typography Bettoni 1812
* Peter Zani, Encyclopedia methodical-rational critic of Fine Arts, 21 vols., Parma, Duke Typography, 1817-1824
* Augustine Mario Comanducci, Visual Dictionary of painters and engravers modern Italian, I, Milan, SA Grafitalia already Pythian & Pizzi, 1945, p.&nbsp;72

Կատեգորիա:19-րդ դարի կին արվեստագետներ
Կատեգորիա:Իտալացի նկարչուհիներ
Կատեգորիա:Իտալացի փորագրիչներ
Կատեգորիա:Իտալացի արվեստագետներ
Հադիա Թայիկ

**Հադիա Թայիկ** (, ), նորվեգացի լրագրող, իրավաբան և քաղաքական գործիչ։ 2012 թվականի սեպտեմբերի 21-ից Նորվեգիայի մշակույթի նախարար՝ Ենս Սթոլթենբերգի կառավարությունում։ 2013 թվականի հոկտեմբերի 16-ին Նորվեգիայի թագավորը փոխեց կառավարությունը և Թայիկին փոխարինեց Թորնհիլդ Ուիդվին։

Նորվեգիայի պատմության մեջ ամենաերիտասարդ նախարան է եղել (29 տարեկան) ու առաջին մուսուլմանը նախարարի պաշտոնում։ Նախարար դառնալիս Թայիկը հայտնեց, որ Նորվեգիայի մշակութային բազմազանությունը պիտի լինի երկրի ամենօրյա կյանքի անքակտելի մասը։

2015 թվականին ընտրվել է Նորվեգիայի բանվորական կուսակցության ղեկավարի տեղակալ։

## Կենսագրություն
Հադիա Թայիկը ծնվել է Պակիստանից եկած ներգաղթյալների ընտանիքում, որոնք Նորվեգիայում են հաստատվել 1970-ական թվականների սկզբներին։

Սթավանգերի համալսարանում Հադիան ստացել է ժուռնալիստիկայի բակալավրի աստիճան։

Մարդու իրավունքներ է ուսումնասիրել Միացյալ Թագավորության Քինգսթոնի համալսարանում՝ հընթացս  2004-2005 թվականներին։

Իրավագիտության մագիստրոսի կոչում ստացել է 2012 թվականին Օսլոյի համալսարանում։

## Քաղաքական գործունեություն
Հայրենի Ստրանդ կոմունայում ղեկավարել է Բանվորական կուսակցության երիտասարդական թևը 1999-ից 2002 թվականներին։

Աշխատանքի նախարարի խորհրդականն է եղել 2006-ից 2008 թվականներին։ Հետո վարչապետ Ենս Սթոլթենբերգի խորհրդականը (2008), իսկ 2008-ից 2009 թվականների արդարադատության նախարար Կնուտ Սթորբերգերի խորհրդականը։

2009 թվականին ընտրվել է Սթորթինգի անդամ, որտեղ ներկայացրել Օսլոն։ Արդյունքում, 2013 թվականի պառլամենտական ընտրություններում ընտրվեց պատգամավոր։

2011 թվականի հուլիսի 22-ին Օսլոյում և Ությոա կղզում տեղի ունեցած ահաբեկչական գործողությունների ժամանակ Հադիա Թայիկը էքս-վարչապետ Գրու Հարլեմ Բրունթլանի հետ այցելել է Բանվորական կուսակցության երիտասարադական ճամբար և ահաբեկչությունից ժամեր առաջ հեռացել այնտեղից, որտեղ սպանդ կազմակերպեցին ահաբեկիչները։

Սոցիալական մեդիայում ցուցաբերած ակտիվության և էլեկտրոնային գրքերի աջակցման համար նրան անվանում են «մշակույթի առաջին թվային նախարար»։

## Անձնական կյանք
2014 թվականից ամուսնացած է իր քաղաքական ընդդիմախոս, Պահպանողական կուսակցության քաղաքական գործիչ Սթեֆան Հեգելունդի հետ։

## Ընտիր ստեղծագործություններ
* 2001 — Hadia Tajik: *Svart på Hvitt*, Tiden Norsk forlag.
* 2009 — Trond Giske; Hadia Tajik: «Hvem snakker for Bob Kåre?», i Mangfold eller enfold, Aschehoug.

## Ծանոթագրություններ

## Արտաքին հղումներ
* Official website (Norwegian) 
* Hadia Tajiks biografi fra stortinget.no
* Politiske taler av Hadia Tajik, virksommeord.uib.no

Կատեգորիա:21-րդ դարի կին քաղաքական գործիչներ
Կատեգորիա:Նորվեգացի իրավաբաններ
Կատեգորիա:Նորվեգացի լրագրողներ
Կատեգորիա:Նորվեգացի կանայք
Կատեգորիա:Նորվեգիայի կին քաղաքական գործիչներ
Կատեգորիա:Նորվեգիայի նախարարներ
Կատեգորիա:Նորվեգիայի քաղաքական գործիչներ
Կատեգորիա:Օսլոյի համալսարանի շրջանավարտներ
Դորոթեա Էնգելբրեթսդաթթեր

**Դորոթեա Էնգելբրեթսդաթթեր** (, հունվարի 16, 1634 թ., Բերգեն, Նորվեգիա - փետրվարի 18, 1716 թ., Բերգեն, Նորվեգիա), Նորվեգիայի առաջին բանաստեղծուհին և կին գրող, նորվեգական գրականության առավել հայտնի գործիչներից։

## Կենսագրություն
Դորոթեան ծնվել է Յորգենսոն Էնգելբրեթսդաթթերի () և Աննա Վրանգելի () ընտանիքում։ Նրա հայրը աշխատում էր տեղական դպրոցի տնօրենի պաշտոնում, այնուհետև տաճարի վերակացու։

left|thumb|«Tåreoffer» հավաքածուի տիտղոսաթերթ
1652 թվականին Դորոթեան ամուսնանում է թաղումներում հայտնի խոսքասաց, գրող-աստվածաբան Աբրոսիուս Հարդենբեկի () հետ։ Հոր մահվանից հետո՝ 1659 թվականին, Դորոթեան դարձավ դարձավ տաճարի վերակացու։ Նրա և Ամբրոսիուսի ամուսնությունից ծնվեց հինգ տղա և չորս աղջիկ։ 1678 թվականին Կոպենհագենում լույս տեսավ նրա պոեզիայի առաջին հավաքածուն՝ «Själens aandelige Sangoffer»: Հավաքածույում ներառված էին աստվ ածաշնչյան թեմատիկայով համեմված օրհներգներ և սաղմոսներ։ Հավաքածուն մեծ հռչակ ունեցավ։ Բանաստեղծուհուն հրավիրեցին Դանիա, որտեղ նա ներկայացվեց պալատում։ Նրան նաև հանդիպեց դանիական պոեզիայի «հայր» Թոմաս Կինգոյի հետ։ Գրողները փոխանակվեցին մի շարք ստեղծագործություններով և վերամշակումներով։

1683 թվականին մահանում է Դորոթեայի ամուսինը։ Նրանց ինը երեխաներից յոթը մահանում են, իսկ մյուս երկուսը անհետ կորում։ Նրա հետագա բոլոր ստեղծագործությունները համեմված են դառնությամբ և տխրությամբ, մասնավորապես, «Afften Psalme» վեպը։ Նրա երկրորդ հռչակավոր ստեղծագործությունը հրապարակվեց հենց այն ժամանակ, երբ իր կյանքում սկսվեց դժվարին ժամանակաշրջան։ 1685 թվականին հրապարակվում է «Tåreoffer» («Զոհաբերության արցունքներ») վեպը։ Այն իրենից ներկայացնում է լայնաբովանդակ կրոնական վեպ՝ կազմված չորս գլխից։ Նշված վեպը հրատարակվել է մի քանի անգամ։ 1698 թվականին լույս է տեսնում Դորոթեայի «Et kristeligt Valet fra Verden» («Քրիստոնեական ներում խաղաղությամբ») սաղմոսների երրորդ հավաքածուն; Մեկ այլ նորվեգացի գրականագետ  Լյուդվիգ Հոլբերգի կարծիքով Դորոթեա Էնգելբրեթսդաթթերը հանդիսանում է «նորվեգացի ամենահռչակավոր բանաստեղծուհին»։

Դորոթեա Էնգելբրեթսդաթթերը մահացել է 1716 թվականի փետրվարի 19-ին Նորվեգիայի Բերգեն քաղաքում։

Նորվեգական գրականության մեջ Դորոթեայի առանձնահատկությունն այն է, որ նա հանդիսանում է Նորվեգիայի առաջին կին գրականագետը, ով գործե է սեփական գրական գործունեության հաշվին, այսինքն՝ նա եղել է առաջին պրոֆեսիոնալ նորվեգացի բանաստեղծուհին։

## Տես նաև
* Նորվեգական գրականություն

## Ծանոթագրություններ

## Արտաքին հղումներ
* 
* 
* 

Կատեգորիա:Նորվեգացի բանաստեղծներ
Կատեգորիա:Նորվեգացի բանաստեղծուհիներ
Կատեգորիա:Նորվեգացի գրողներ
Շոփինգի արքա Լուի

**Գնումների արքա Լուի** (), հարավկորեական հեռուստասերիալ։ Գլխավոր դերակատարներն են` Սո Ին Գուկ, Նամ Ջի Հյուն, Յուն Սանգ Հյուն և Իմ Սե Մի։ Այն հեռարձակվել է MBC ալիքով 2016 թվականի սեպտեմբերի 21-նոյեմբերի 10-ը, յուրաքանչյուր չորեքշաբթի և հինգշաբթի օրերին ժամը 22:00-ին:

## Համառոտագրություն
Ռոմանտիկ կատագերկություն է Լուի (Սո Ին Գուկ) անունով հարուստ ժառանգորդի մասին, ով միշտ գումար էր ծախսում գնել այն ամենը, որ խոսում էր իր հետ նուրբ գեղեցկությամբ։ Մի օր նա կորցնում է իր հիշողությունը և հանդիպում է Բոկ Շիլին (Նամ Ջի Հյուն), ով մաքուր և եռանդուն գյուղացի աղջիկ էր։ Նա առաջին հերթին ապշեցրել է իր խնայողական սովորույթներով։ Նրան սովորեցնում էր գնել միայն առաջնային անհրաժեշտ իրերը կամ էժան իրեր, իրենց օրը ավելի հեշտացնելու համար, նա նաև իմանում է, որ պարզ կարիքները բոլորի համար նույնը չեն, քանի որ դրանք կախված են իրենց կյանքը ձևավորող յուրաքանչյուրի սեփական արժեքներից, կախված իրենց գումարի չափից։ Երկուսն էլ ունեն բնածին անմեղություն և նրանք սկսում են հոգ տանել միմյանց մասին, ինչը հանգեցնում է անբաժան սիրո։

## Դերեր
*Սո Ին Գուկ - Լուիի դերում/ Կանգ Ջի Սունգ
:Տատիկի միակ ժառանգորդը։ Ֆրանսիայում պաշտպանված և ուշադրությամբ շրջապատված, նա դիմում է թերապերտի, ով խորհուրդ էր տալիս զսպի իր մենակությունը։ Մի անգամ նա միայնակ հայտնվում է մարդաշատ Սեուլում, ենթարկվում է ավտովթարի և կորցնում է հիշողությունը։
*Նամ Ջի Հյուն - Կո Բոկ Շիի դերում
:Նա եղեգի երկիր Գանգվոնից էր, ով ուներ հաճելի բնավորություն։ Թեև նա այդքան գրագետ չէր,բայց շուտ էր հարմարվում ցանկացած իրավիճակի։
*Յուն Սանգ Հյուն - Չա Ջունգ Վոնի դերում
: Gold Group-ի առևտրաարդյունաբերական բաժնի և Goldline.com-ի տնօրենն էր։ Նա բարդ բնավորության տեր անձնավորություն է, ով սիրո հարցում Լուիի մրցակիցն էր։
* Իմ Սե Մի - Բեկ Մա Րիի դերում
:Լուիի մանկության ընկերը, ով անպատասխան սիրահարված է Լուիին։ 
### Հատուկ ելույթներ
*Մի Ռամ - Ջո Ին Սունգ
*Չա Սու Բին - Վանգ Մոնգ Շիլ

## Արտադրություն
Առաջին անգամ սցենարի ընթերցանությունը տեղի ունեցավ 2016 թվականի հուլիսի 15-ին, Հարավային Կորեայի Սանգամ քաղաքի  MBC հեռարձակման կայքում, իսկ նկարահանումը սկսվեց հուլիսի 18-ին։ Օ Ջի Յոունգի ռոմանտիկ կատագերգությունը «Գնումների թագավոր Լուի»-ն  արժանացել է 7-րդ հեռարձակման հիմնադրամի սցենարական մրցույթի հաղթող մրցանակին։

## Սաունդթրեքներ

### OST Part 1

### OST Part 2

### OST Part 3

### OST Part 4

### OST Part 5

### OST Part 6

### OST Part 7

### OST Part 8

## Վարկանիշ
*Ստորև բերված աղյուսակում  ներկայացնում են ամենացածր վարկանիշները իսկ  ամենաբարձր վարկանիշները։
***NR**-ն ցույց է տալիս, որ այդ օրը դրաման չի մտել ԹՈՓ-20 ամենօրյա ծրագրի մեջ։
*Յուրաքանչյուր դրվագի անվանումը վերցված է հայտնի երգի անունից

Նշում։ 5-րդ դրվագը չորեքշաբթի օրը չի ցուցադրվել ուղիղ հեռարձակմամբ, MBS-ի  «DMC Festival»-ի ցուցադրության պատճառով, դրվագը հոկտեմբերի 6-ին հինգշաբթի օրը։

## Մրցանակաբաշխություններ և անվանակոչումներ

## Ծանոթագրություններ

## Աղբյուրներ
*  
* 

Կատեգորիա:2016 հեռուստասերիալներ
Կատեգորիա:Հարավկորեական հեռուստասերիալներ
Կատեգորիա:Հարավկորեական ռոմանտիկ կատակերգական հեռուստասերիալներ
Խաչի քար

**Խաչի քար**, ուխտատեղի, գտնվում է Գողթն գավառում, Ագուլիսի Վերին գետ թաղամասից 2-2,5 կմ հյուսիս, գետափին։ Այն խաչապատկերներով մի մեծ քար է, որի վրա, ավանդության համաձայն, ամեն Համբարձման գիշեր մի խաչ է պատկերվում և հետո անհետանում։

## Ծանոթագրություններ

Կատեգորիա:Գողթն
Իդա Ալսթադ

**Իդա Ալսթադ** (, ), նորվեգացի հանդբոլուհի, «Միդթյուլան» խմբի ձախ պաշտպան, Նորվեգիայի հանդբոլի հավաքականի անդամ։ 2012 թվականի օլիմպիադայի չեմպիոնուհի։

## Կենսագրություն
### Ակումբային կարիերա
«Բյոսեն» ակումբի դպրոցի սանուհի է։ Հանդես է եկել Նորվեգիայի հանդբոլի առաջնությանը հենց այդ ակումբի կազմում։ 2013 թվականի ամառվանից մինչև 2014 թվականը դանիական «Թիմ Թվիս Հոլսթեբրո» ակումբի պաշտպան է եղել։ Ավելի ուշ տեղափոխվել է «Միդթյուլան» ակումբ։

### Կարիերան հավաքականում
Հավաքականի կազմում Իդա Ալսթադն անցկացրել է 124 խաղ, որոնց ընթացքում խփել է 294 գոլ։ 2009 թվականի աշխարհի չեմպիոնատում վաստակել է բրոնզե մեդալ։ 2010 և 2014 թվականների Եվրոպայի չեմպիոնուհի է։ 2011 և 2015 թվականներին դարձել է աշխարհի չեմպիոն։ 2012 թվականի աշխարհի օլիմպիական խաղերի չեմպիոն։ Եվրոպայի 2012 թվականի չեմպիոնատի արծաթե մեդալակիր է։

## Ծանոթագրություններ

## Արտաքին հղումներ
* Ida Alstad - Spillerprofiler hos Norges Håndballforbund
* Ida Alstad – Spillerprofil hos European Handball Federation

Կատեգորիա:2012 թվականի Ամառային օլիմպիական խաղերի մեդալակիրներ
Կատեգորիա:2012 թվականի Ամառային օլիմպիական խաղերի չեմպիոններ
Կատեգորիա:2016 թվականի Ամառային օլիմպիական խաղերի բրոնզե մեդալակիրներ
Կատեգորիա:Աշխարհի չեմպիոններ
Կատեգորիա:Նորվեգացի հանդբոլիստուհիներ
Կատեգորիա:Նորվեգացի մարզուհիներ
Կատեգորիա:Նորվեգացի օլիմպիական չեմպիոններ
Էզիննե Օքփարաեբո

**Էզիննե Օքփարաեբո** (, ), նորվեգուհի աթլեթ, կարճ տարածությունների (60, 100 և 200 մետր) վազորդ։

## Կենսագրություն
Օքփարաեբոն ծնվել է նիգերական Օվերի քաղաքում։ 9 տարեկան հասակում տեղափոխվել է Նորվեգիա  և սկսել զբաղվել թեթև աթլետիկայով։

2005 թվականին նա դարձել է Նորվեգիայի 100 մետր վազքի հաղթող և սկսել կանոնավոր կերպով հանդես գալ թեթև աթլետիկայի միջազգային մրցումներում։ 2007 թվականին դարձել է անչափահասների Եվրոպայի չեմպիոն 100 մետր տարածությունում։ Էզիննե Օքփարաեբոն մասնակցել է 2008 թվականին Պեկինում անցկացված Ամառային Օլիմպիական խաղերի թեթև աթլետիկայի մրցումներին։ Առաջին մրցափուլում 11.32 վայրկյան տարբերությամբ զբաղեցրել է երկրորդ հորիզոնականը՝ զիջելով ճամայկացի վազորդուհի Քերոն Ստյուարդին։ Քառորդ եզրափակիչում Օքփարաեբոն 100 մետրը վազել է 11.45 վայրկյանում և զբաղեցնելով ընդամենը չորրորդ հորիզոնականը՝ դուրս մնալով հետագա մրցապայքարից։

2009 թվականին Թուրինում անցկացվող Եվրոպայի փակ տարածությունում թեթև աթլետիկայի առաջնությունում Էզիննեն 60 մետր տարածության վազքում նվաճել է արծաթե մեդալ։ 2010 թվականին Բարսելոնայում անցկացվող Եվրոպայի թեթև աթլետիկայի առաջնությունում 100 մետր տարածության վազքում զբաղեցրել է 4-րդ հորիզոնականը։ 2011 թվականին Օքփարաեբո Եվրոպայի թեթև աթլետիկայի առաջնությունում 60 մետր տարածության վազքի մրցապայքարում նվաճել է բրոնզե մեդալ։ 2012 թվականի մասնակցել է Լոնդոնում անցկացված օլիմպիական խաղերին և 100 ու 200 մետր տարածության վազքի մրցապայքարում նախընտրական փուլում դուրս մնացել պայքարից։

## Մրցումներ
սպորտային նվաճումներն ըստ մրցաշարի և մրցանակային տեղի

## Ծանոթագրություններ

## Արտաքին հղումներ
* Էզիննե Օքփարաեբոյի օլիմպիական վիճակագրությունը: 

Կատեգորիա:Նիգերիացի մարզիկներ
Կատեգորիա:Նորվեգացի մարզիկներ
Կատեգորիա:Մարտի 3 ծնունդներ
Կատեգորիա:1988 ծնունդներ
Ռագնհիլդ Քաաթա

**Ռագնհիլդ Քաաթա** (, ), նորվեգուհի, ով լինելով կույրուխուլ, կարողացել է սովորել ու սկսել է խոսել։ 
Նրանից է ոգեշնչվել ամերիկացի բանաստեղծուհի, կույրուխուլ Հելեն Քելլերը։

## Կենսագրություն
Ռագնհիլդ Քաաթան ծնվել է 1873 թվականի մայիսի 23-ին Նորվեգիայում։ Երեքուկես տարեկան հասակում զրկվում է լսողությունից, տեսողությունից, հոտառությունից և համի զգացողությունից. դրա պատճառն, ըստ էության, քութեշով հիվանդանալն էր։ Ուսուցիչ և բանաստեղծ Հալվարդ Բերգը Ռագնհիլդի հետ հանդիպել է 1887 թվականին և նրա մասին գրել ակնարկ՝  «*Verdens Gang*» անվանումով։ Հոդվածը կարդում է Լարս Հավստադը՝ Նորվեգիայում խլերի ուսուցման առաջամարտիկը, ով, ինքն էլ, տառապում էր խլությունից։ Հավստադի քենակալ Էլիաս Հովգաարդը Համարի խլերի ինստիտուտի տնօրենն էր։ Վերջինս համաձայնեց վերցնել Քաաթային իր դպրոցը։ Ուսուցումն իր վրա վերցրեց պետությունը։

1888 թվականի հունվարի 15-ին տասնչորսամյա Ռագնհիլդն առաջին անգամ գնաց դպրոց հոր ուղեկցությամբ։ Սկզբից աղջիկը վախվխելով էր վերաբերում շրջապատողներին և տանել չէր կարողանում, երբ դիպչում էին իրեն, սակայն, շուտով հարմարվեց նոր իրավիճակին։ Հովգաարդը, ի զարմանս բոլորի, Ռագնհիլդի հետ ոչ թե սկսեց պարապել մատնախոսության այբուբենով, այլ լիարժեք խոսքով։ Քաաթան կարողացավ արտասանել պարզ նախադասություններ, հասկանալ մյուսների խոսքը՝ ձեռքը դնելով խոսացողների շուրթերին։ Աղջիկը նաև գրել ու կարդալ սովորեց Բրեյլի համակարգով։ Ազատ ժամերին ասեղնագործում ու գործում էր։

Ռագնհիլդ Քաաթան դարձավ Նորվեգիայի առաջին կույրուխուլ մարդը, ով կարողացավ խոսել։ Նրա փորձը ազդեց ամերիկուհի Հելեն Քելլերին, որը նույնպես սկսեց դասերի հաճախել ու կրկնել Քաաթայի հաջողությունը։

Հետագայում Ռագնհիլդն ապրեց իր կողմից ստեղծված ձեռագործ աշխատանքների վաճառքից ստացված եկամուտով։ 1891 թվականին արժանացավ խրախուսական մրցանակի նորվեգական Շիեն քաղաքում ցուցահանդեսին մասնակցելու համար։ 1897 թվականին Ռագնհիլդը օծվեց որպես բողոքական։

Կյանքի վերջին տասը տարիներին Ռագնհիլդ Քաաթան ապրեց Համարում։ Մահկանացուն կնքել է 1947 թվականի փետրվարի 12-ին՝ յոթանասուներեք տարեկան հասակում՝ բրոնխաբորբից։

## Ծանոթագրություններ

## Գրականություն
* 
* 

## Արտաքին հղումներ
*Hammer, Ragnvald (1954) ''Ragnhild Kåta: et sant eventyr''    (De døves blad'')

Կատեգորիա:Հաշմանդամության իրավապաշտպաններ
Զինծառայողների ապահովագրության հիմնադրամ

**Զինծառայողների ապահովագրության հիմնադրամ, ԶԱՀ**, Հայաստանում գործող հիմնադրամ, որի նպատակն է ապահովել Հայաստանի զինված ուժերի «զոհված զինծառայողների ընտանիքների, ինչպես նաև մարտական գործողությունների ընթացքում վիրավորված զինծառայողների սոցիալական բարօրությունը»։

Հիմնադրամն աշխատում է բացարձակ թափանցիկության սկզբունքով, ինչը նշանակում է, որ հիմնադրամի կայքի միջոցով կարելի է տեսնել քաղաքացու կողմից կատարված թե՛ պարտադիր վճարումները և թե՛ նվիրաբերությունները։ Յուրաքանչյուր պահի կարելի է տեսնել նաև Հիմնադրամի կողմից հավաքագրված միջոցների և իրականացված հատուցումների չափը։

## Առաքելություն
Ինչպես նշված է պաշտոնական կայքում, հիմնադրամի առաքելությունն է ապահովել «զոհված զինծառայողների ընտանիքների, ինչպես նաև մարտական գործողությունների ընթացքում վիրավորված զինծառայողների սոցիալական բարօրությունը», ինչպես նաև «յուրաքանչյուրին խրախուսել սատար կանգնել հայկական բանակի քաջերին՝ նվիրատվություն կատարելով վերջիններիս կյանքի ապահովագրության համար»։

## Պատմություն
2017 թվականի հունվարի 1-ից հիմնադրամը հատուցումներ է դրամադրում յուրաքանչյուր զոհված զինծառայողի ընտանիքին, ինչպես նաև մարտական գործողությունների ընթացքում վիրավորված զինծառայողներին։

## Ֆինանսների կազմավորում
Հիմնադրամի ֆինանսական գլխավոր աղբյուրն է հանդիսանում Հայաստանում աշխատող անձանց կողմից աշխատավարձից պարտադիր կերպով փոխանցվող ամսական 1000 դրամը։

## Հոգաբարձուների խորհուրդ
Հիմնադրամն ունի հոգաբարձուների խորհուրդ, որի կազմի մեջ են մտնում Իրինա Սեյլանյանը, Ադամ Կաբլանյանը, Ժոզեֆ Սիմոնյանը, Անահիտ Ադամյանը և Դավիթ Հակոբյանը։

## Ծանոթագրություններ

## Արտաքին հղումներ
* Պաշտոնական կայք

Կատեգորիա:2017 հիմնադրումներ Հայաստանում
Կատեգորիա:Հայաստանի հիմնադրամներ
Կատեգորիա:Հայաստանի Զինված ուժեր
Ճամփորդություն մեկ ուղղությամբ (ֆիլմ)

**Ճամփորդություն մեկ ուղղությամբ** (; lit. ***Glory Day***), հարավկորեական ֆիլմ։ Նկարահանումները սկսվել են 2015 թվականի մայիսի 1-ին և ավարտվել հունիսի 7-ին։ Ֆիլմը ցուցադրվել է 20-րդ Busan International Film Festival-ի ժամանակ, որը տեղի է ունեցել 2015 թվականի հոկտեմբերի 1-ից 10-ը։ Ֆիլմի DVD տարբերակի թողարկումը տեղի է ունեցել 2016 թվականի հոկտեմբերի 27-ին։

## Համառոտագիր
Պատմությունը չորս լավագույն ընկերների մասին է, ովքեր գնում են ճանփորդության նախքան նրանցից մեկի բանակ զինակոչվելը, նրանցից ճակատագիրը երես է թեքում, և կյանքը դուրս է գալիս վերահսկողությունից։

## Դերերում
### Գլխավոր

* Ջի Սու որպես Յոն Բի
* Կիմ Չուն Մյոն որպես Սան Վու
* Ռյու Ջունյոլ որպես Ջի Գոն
* Կիմ Հե Չան որպես Դու Ման

### Մյուս դերերում
* Կիմ Դո Վան որպես Յոն Բիի մեծ եղբայր
* Կիմ Ջոն Սու որպես Օհի թիմի առաջնորդ
* Չոի Ջուն Յանգ որպես խուզարկու Չոի
* Լի Ջու Սիլ որպես Սան Վուի տատիկ
* Մուն Հե Կյունգ որպես Ջի Գոնի մայր
* Յու Հա Բոկ որպես Դու Մանի հայր
* Լի Ջի Յոն որպես Պակ Ուն Հյե
* Ջան Դո Վոն որպես խուզարկու Բեք
* Հե Ջուն Սոկ որպես բռնի մարդ
* Լի Հյուն որպես Արտակարգ սենյակի բժիշկ
* Յան Հե Մյունգ որպես Առաքման մարդը
* Ան Սե Հո որպես Բանտարկյալ

## Մրցանակներ և անվանակարգեր

## Արտաքին հղումներ
* Official Facebook Page
* Official Instagram Page
* Daum 

## Ծանոթագրություններ

Կատեգորիա:2010-ականների կորեերեն ֆիլմեր
Կատեգորիա:2015 ֆիլմեր
Կատեգորիա:Կորեերեն ֆիլմեր
Կատեգորիա:Հարավկորեական դրամա ֆիլմեր
Կատեգորիա:Հարավկորեական ֆիլմեր
Աննե Էնգեր

**Աննե Էնգեր** (ամուսնական ազգանունը՝ **Լանսթեյն**) (, ), նորվեգացի պետական-քաղաքական գործիչ, մանկավարժ։

## Կենսագրություն
Աննե Էնգերը ծնվել է 1949 թվականի դեկտեմբերի 9-ին Թրյոգստադում։ Մասնագիտությամբ բուժքույր է։ Օսլոյում 1975 թվականին ստացել է սոցիալական աշխատողի որակավորում։

1978 թ.-ից 1979 թվականներն աշխատել է Ազատ աբորտի ազգային քարտուղարությունում։ Կենտրոնի  կուսակցության անդամ է։

1983 թվականից Կենտրոնի կուսակցության փոխնախագահն է եղել, իսկ 1991 թ.-ից 1999 թվականներին նախագահը։

1985 թվականին Նորվեգիայի պառլամենտի պատգամավոր է եղել։

1997 թ.-ից 2000 թվականներին վարչապետ Քիել Մագնե Բուննևիկի կառավարությունում եղել է մշակույթի նախարար։ Դրանից հետո նույն պաշտոնում փոխնախարարն է եղել։

1998 թվականի օգոստոսի 31-ից սեպտեմբերի 24-ը վարչապետ Քիել Մագնե Բուննևիկի հիվանդության պատճառով կատարել է վերջինիսի պարտականությունները՝ որպես Նորվեգիայի վարչապետ։ 1999 թվականի հոկտեմբերին դուրս եկավ կառավարության շարքերից և հայտարարեց, որ հեռանում է նաև պառլամենտից։

Աննե Էնգերը եվրոսկեպտիկ է։ Եվրոպական միություն չմտնելու շարժման ակտիվիստ է։ Ակտիվորեն մասնակցում է արհեստական վիժեցման թույլտվությանը։

2001 թվականի աշնանից «*Life Company*» ընկերության գլխավոր քարտուղարն է։

## Ծանոթագրություններ

## Արտաքին հղումներ
* Կենսագրություն
* Объявлен состав нового правительства Норвегии ОСЛО, 16 октября 1997. /Корр.ИТАР-ТАСС 
* Anne Enger hos Fylkesmannen i Østfold

Կատեգորիա:Կառավարության կին ղեկավարներ
Կատեգորիա:Նորվեգիայի կին քաղաքական գործիչներ
Կատեգորիա:Նորվեգիայի նախարարներ
Կատեգորիա:Նորվեգիայի վարչապետներ
Կատեգորիա:Նորվեգիայի քաղաքական գործիչներ
Հեյդի Վենգ

**Հեյդի Վենգ** (, ), նորվեգացի դահուկորդուհի, Աշխարհի առաջնության քառակի չեմպիոն, 2014 թվականի Ձմեռային օլիմպիական խաղերի 7.5+7.5 կմ կանանց դահուկավազքի մրցման բրոնզե մեդալակիր, Տուր դե Սքիի 2016/2017 մրցաշրջանի հաղթող։ Հաջողությամբ հա նդես է գալիս և՛ տարածության և՛ սպորտային մրցավազքերում։

TV2 հեռուստատեսությանը տված հարցազրույցի ժամանակ Հեյդի Վենգը հայտնել է, որ ցուրտ եղանակին դահուկասպորտով զբաղվելու պատճառով իր մոտ 2011 թվականին առաջացել է հեղձուկ, որի հետևանքով մինչ օրս պաշտոնապես օգտագործում է հակահեղձուկային դեղահաբեր և էթիկայի տեսակետից չի համարում այդ քայլը սխալ։

## Սպորտային կարիերա
Իր առաջին աշխարհի առաջնության ժամանակ (2013 թ.) Հեյդի Վենգ փոխանցավազքում քառյակի կազմում նվաճել է ոսկե մեդալ և բրոնզե մեդալ դահուկացատկում։ Երկու տարի անց՝ 2015 թվականին, շվեդական Ֆալուն քաղաքում նա կրկին դարձավ Աշխարհի դահուկասպորտի կանանց առաջնության փոխանցավազքի հաղթող։

Ռուսաստանի Դաշնության Սոչի քաղաքում տեղի ունեցած 2014 թվականի Ձմեռային օլիմպիական խաղերում 7.5+7.5 կմ կանանց մրցավազքում Հեյդի Վենգը նվաճեց բրոնզե մեդալ։

Դահուկավազքի աշխարհի գավաթում առաջին անգամ Վինգը հանդես է եկել 2009 թվականին։ 2012 թվականի փետրվարին առաջին անգամ գավաթի մրցումներում նա դուրս է եկել մրցաբեմ։ Հեյդի Վենգը ընդհանուր հաշվով գավաթի տարբեր մրցումներում ունի վեց հաղթանակ։ Աշխարհի գավաթի վերջնական հաշվով նրա ամենամեծ նվաճումը 2016/2017 մրցաշրջանում առաջին տեղը զբաղեցնելն է։

## Ծանոթագրություններ

## Արտաքին հղումներ
* Հեյդի Վենգի էջը Դահուկասպորտի միջազգային ֆեդերացիայի կայքում:
* Հեյդի Վենգի սպորտային վիճակագրական ցուցանիշները Օլիմպիական կոմիտեի կայքում: 

Կատեգորիա:Հուլիսի 20 ծնունդներ
Կատեգորիա:1991 ծնունդներ
Կատեգորիա:Նորվեգացի մարզիկներ
Կատեգորիա:Նորվեգացի դահուկավազորդուհիներ
Կատեգորիա:Ապրող անձինք
Կատեգորիա:Օլիմպիական խաղերի բրոնզե մեդալակիրներ
Կատեգորիա:2026 թվականի Ձմեռային օլիմպիական խաղերի չեմպիոններ
Կատեգորիա:2026 թվականի Ձմեռային օլիմպիական խաղերի բրոնզե մեդալակիրներ
Կատեգորիա:2026 թվականի Ձմեռային օլիմպիական խաղերի արծաթե մեդալակիրներ